|  |  |  |
| --- | --- | --- |
|  |  |  |

**SAOPŠTENjE ZA JAVNOST**

**Bistričke vodenice (Srbija) su uvrštene među**

**7 najugroženijih nasleđa u Evropi**

Hag / Brisel / Luksemburg, 13. april 2023.

Lista 7 najugroženijih spomenika i lokaliteta nasleđa u Evropi za 2023. godinu – koja obeležava 10 - godišnjicu ovog inovativnog programa – objavljena je danas od strane **Europa Nostra**, Evropskog glasa civilnog društva posvećenog kulturnom i prirodnom nasleđu i **European Investment Bank Institute (EIB)**.

**7 najugroženijih lokacija za 2023. godinu su:**

[Watermills of Bistrica, Petrovac na Mlavi, SERBIA](https://7mostendangered.eu/sites/watermills-of-bistrica-petrovac-na-mlavi-serbia/)

[Kortrijk Railway Station, Kortrijk, BELGIUM](https://7mostendangered.eu/sites/kortrijk-railway-station-belgium/)

[Partisan Memorial Cemetery, Mostar, BOSNIA AND HERZEGOVINA](https://7mostendangered.eu/sites/partisan-memorial-cemetery-mostar-bosnia-and-herzegovina/)

[Tchakvinji Fortress, Zugdidi, GEORGIA](https://7mostendangered.eu/sites/tchakvinji-fortress-zugdidi-georgia/)

[Sisters’ House Ensemble, former Moravian settlement in Kleinwelka, GERMANY](https://7mostendangered.eu/sites/sisters-house-ensemble-former-moravian-settlement-in-kleinwelka-germany/)

[Memento Park, Budapest, HUNGARY](https://7mostendangered.eu/sites/memento-park-budapest-hungary/) and

[Cultural Landscape of Sveti Stefan, Paštrovići, MONTENEGRO](https://7mostendangered.eu/sites/cultural-landscape-of-sveti-stefan-pastrovici-montenegro/).

***Detaljnije informacije o bistričkim vodenicama možete pronaći u nastavku.***

Saopštenje je objavljeno na online događaju na kome su učestvovali predlagači i predstavnici izabranih lokacija, koji je privukao učesnike iz cele Evrope i šire.

Izvršni potpredsednik Europa Nostra, **Guy Clausse**, izjavio je: „*Stavljanjem ovih nasleđa na Listu 7 najugroženijih u 2023. godini, želimo da prenesemo poruku nade, solidarnosti i podrške lokalnoj zajednici i aktivistima koji su odlučni u tome da ih sačuvaju. Zajedno sa našim partnerima (evropskim i lokalnim), pružićemo tehničku ekspertizu, identifikovati moguće izvore finansiranja i mobilisati našu široku mrežu da podrži cilj i njihove napore, koji su sada postali i naš cilj i zajednička odgovornost. Hajde da koristimo evropsko kulturno nasleđe kao vektor mira, socijalne kohezije i održivog razvoja*.”

Nosilac Programa za klimu i nasleđe na Institutu Evropske investicione banke, **Bruno Rossignol** je dodao: „*Kulturno nasleđe je ključni resurs za oblikovanje našeg evropskog identiteta, bez koga ekonomski rast nema smisla. Ovu kohezivnu moć prepoznala je EIB koja uzima zaštitu nasleđa u obzir prilikom razmatranja novih investicionih projekata ili prilikom kreditiranja projekata urbane obnove, često sa komponentom nasleđa. Na 10. godišnjicu programa, danas odabrani lokaliteti još jednom će svedočiti o kohezivnoj moći kulturnog nasleđa i veze sa misijom i aktivnostima Banke*”.

Reagujući na saopštenje, predstavnici Turističke organizacije opštine Petrovac na Mlavi su potvrdili višestruka očekivanja od realizacije projekta ‘Cultural heritage preservation through the function of tourism development - Water Mills in Bistrica’. **Dr Vedrana (Babić) Lazarević**, analitičar za razvoj turističkog proizvod**a** u Turističkoj organizaciji opštine Petrovac na Mlavi, izjavila je: “ *Naši primarni ciljevi  prvenstveno se odnose na upoznavanje evropske javnosti o kulturno-istorijskom bogatstvu opštine Petrovac na Mlavi i naglašene potrebe zaštite i sprečavanja dalje degradacije objekata nasleđa ovog dela Srbije. Revizijom projekta vezanog za "Veliku vodenicu" i izradom Studije održivog turističkog razvoja Bistrice, dobićemo platformu za uključivanje bistričkih vodenica u turističke tokove. Na ovaj način će se ostvariti ciljevi lokalne zajednice koji se odnose na ekonomski, kulturni, ekološki i društveni napredak, sačuvati stari zanati, a tradicionalni objekti aktivirati na održiv način u turističkoj privredi*”.

The [Board of Europa Nostra](https://www.europanostra.org/about-us/governance/board/) odabrao je finaliste između 11 spomenika i lokacija nasleđa od osam zemalja koje su prethodno bile u [užem](https://www.europanostra.org/11-european-heritage-sites-shortlisted-for-the-7-most-endangered-programme-2023/) [izboru](https://www.europanostra.org/11-european-heritage-sites-shortlisted-for-the-7-most-endangered-programme-2023/) od strane [Advisory Panel](http://7mostendangered.eu/advisory-panel/) programa 7 najugroženijih. Nominacije su predložile organizacije članice, pridružene organizacije ili pojedinačni članovi Europa Nostra, kao i članice European Heritage Alliance.

Izbor je napravljen na osnovu izuzetnog značaja nasleđa i kulturne vrednosti svake od lokacija, kao i ugroženosti sa kojom se danas suočavaju. Nivo angažovanja lokalnih zajednica i posvećenost javnih i privatnih aktera na spasavanju ovih lokacija imalo je ključni značaj. Drugi kriterijum izbora bio je potencijal ovih lokacija da deluju kao katalizator za održivi društveno-ekonomski razvoj u funkciji promovisanja mira i dijaloga unutar svojih lokaliteta i šireg regiona.

**Odabranih 7 lokacija ispunjava uslove za EIB Heritage Grant od 10.000 evra po lokaciji za pomoć u implementaciji dogovorenih aktivnosti koja će doprineti spasavanju ugroženih lokaliteta.**

Timovi stručnjaka koji predstavljaju Europa Nostra i European Investment Bank Institute, zajedno sa organizacijama koje su nominovale 7 odabranih lokacija i drugim partnerima, prikupiće informacije i sastati se sa ključnim zainteresovanim stranama da procene lokacije i izdaju tehničke i finansijske izveštaje sa preporukama za akciju.

**Vodenice  Bistrice, Petrovac na Mlavi**

Bistričke vodenice su jedinstveni kompleks mlinova za mlevenje žita i valjanje sukna, nastao u periodu između 19. i sredine 20.veka, locirane u selu Bistrica, duž reke Bistrice u Istočnoj Srbiji. Arhitektura vodenica predstavlja tradicionalne karakeristike balkanskih ruralnih struktura, a to su male i drvene konstrukcije.

Selo Bistrica, još od prvog pominjanja u 14. veku, neguje tradicionalni način življenja i bavljenja ovom delatnošću, sve do industrijske revolucije, kada se ovakav vid proizvodnje zamenjuje savremenijim. Razumevanje ovakvog agrikulturnog načina života i njegove harmonije sa prirodom je važno oruđe, kako za očuvanje evropske baštine, tako i za aktuelnu borbu protiv klimatskih promena.

Danas su vodenice pod pretnjom uništenja usled dugotrajnog napuštanja i izloženosti vremenskim uslovima.

Lokalna zajednica je uz podršku  opštinskog Zavičajnog muzeja i „Udruženja vodeničara i pomeljara“ iz Bistrice, a u saradnji sa Turističkom organizacijom opštine Petrovac na Mlavi, kandidovala ovaj lokalitet za Program “7  Najugroženijih”  2023. godine, uz podršku Europa Nostra Serbia.

Glavni cilj nominacije je rehabilitacija kompleksa vodenica i uvršćavanje u plan održivog turizma Etno sela Bistrica. Očekivanja su usmerena i na kreiranje novih radnih mesta koja bi bila od velikog značaja za lokalnu zajednicu.

„*Zajedno sa drugim stambenim, duhovnim i komercijalnim objektima narodne arhitekture, vodenice u Bistrici  čine jedinstven ruralni pejzaž, koji svedoči o važnom procesu proizvodnje hrane nekada prisutnom širom Evrope. Iako su neke vodenice i dalje u funkciji, ceo kompleks vodenica u Bistrici je u procesu degradacije usled različitih prirodnih faktora, poput poplava, ali i zbog neodržavanja. Uz odgovarajuću restauraciju, interpretaciju i odgovarajući plan održivog kulturnog turizma, vodenice u Bistrici bi mogle postati odličan primer uspešne revitalizacije baštine koja donosi višestruku korist lokalnoj zajednici i privredi*”, saopšteno je u Savetodavnom panelu  Programa “7 Najugroženijih”.

**Decenija čuvanja ugroženog nasleđa širom Evrope**

[7 Most Endangered Programme](http://www.7mostendangered.eu) ove godine slavi 10 - godišnjicu. Od početaka 2013. godine, odabrano je 56 ugroženih spomenika i lokalicija nasleđa iz 31 zemlje širom Evrope. Pored toga 2016. godine [Venice Lagoon in Italy](http://www.europanostra.org/venice-lagoon-endangered-site-europe/) je proglašena za najugroženije mesto nasleđa u Evropi; u 2022 god. the Board of Europa Nostra proglasio je [rich and diverse heritage in Ukraine](https://www.europanostra.org/europa-nostra-and-eib-institute-announce-europes-7-most-endangered-heritage-sites-2022/) najugroženijim nasleđem u celoj Evropi.

Program 7 najugroženijih je deo kampanje civilnog društva za spas ugroženog evropskog nasleđa. Materijalno i nematerijalno nasleđe širom Evrope ispunjava uslove za Program 7 najugroženijih, bez obzira da li je u javnoj ili privatnoj svojini. Biti na listi služi kao katalizator za akciju i kao podsticaj za mobilizaciju neophodne javne ili privatne podrške. Na kraju, program pomaže u podizanju svesti; takođe obuhvata i neguje osećaj evropskog identiteta i osećaj pripadnosti široj Evropskoj zajednici.

Program 7 najugroženijih vodi [Europa Nostra](http://www.europanostra.org) u partnerstvu sa [European Investment Bank Institute](http://institute.eib.org) i takođe ima podršku [Creative Europe](http://ec.europa.eu/programmes/creative-europe/index_en.htm) programa Evropske unije.

**Poziv za nominacije Programa 7 najugroženijih 2024. biće otvoren u maju 2023. godine.**

|  |  |
| --- | --- |
| **KONTAKTI ZA ŠTAMPU**  **Europa Nostra**  Joana Pinheiro  Communications Coordinator  E. jp@europanostra.org, M. +31 6 34 36 59 85  Antigoni Michael  7 Most Endangered Programme Coordinator  E. am@europanostra.org; T. +31 (0) 70 302 40 51  **European Investment Bank Institute**  Bruno Rossignol,bruno.rossignol@eib.org  T. +352 43 797 07 67; M. +352 621345 862  **Predlagač**  **Turistička organizacija opštine Petrovac na Mlavi**  Vedrana Lazarević, topetrovacnamlavi@gmail.com  M. +381 64 8679930 | **DA SAZNATE VIŠE**  [Language versions of the press release](https://www.europanostra.org/europe-7-most-endangered-heritage-sites-2023/)  [Video](https://vimeo.com/812865949) (in high resolution)  [Photos & e-banners](https://www.flickr.com/photos/europanostra/albums/72177720307091065) (in high resolution)    [www.7mostendangered.eu](http://www.7mostendangered.eu/)  [www.europanostra.org](http://www.europanostra.org/)  [http://institute.eib.org](http://institute.eib.org/)  [https://topetrovacnamlavi.com](https://topetrovacnamlavi.com/) |

**Background information**

**Evropa Nostra**

[Europa Nostra](https://www.europanostra.org/) je evropski glas civilnog društva posvećenog očuvanju i promovisanju kulturnog i prirodnog nasleđa. To je panevropska federacija nevladinih organizacija za nasleđe, podržana od strane široke mreže javnih institucija, privatnih kompanija i pojedinaca, koja pokriva preko 40 zemalja. Prepoznata je kao najveća i najreprezentativnija mreža baštine u Evropi, koja održava bliske odnose sa Evropskom Unijom, Savetom Evrope, Uneskom I drugim međunarodnim institucijama. Osnovana 1963.godine, Evropa Nostra ove godine slavi 60 godina svog postojanja.

Evropa Nostra vodi kampanje za spas evropskih spomenika, lokaliteta I pejzaža, posebno kroz [Program 7 Najugroženijih](http://7mostendangered.eu/about/) i odaje priznanje kroz [Evropske nagrade za kulturno nasledje / Nagrade Evropa Nostra](http://www.europeanheritageawards.eu/). Evropa Nostra aktivno doprinosi definisanju i implementaciji evropskih strategija i politika u vezi sa nasleđem, kroz participativni dijalog sa evropskim institucijama i koordinaciju [Evropske alijanse za nasleđe](http://europeanheritagealliance.eu/).

Evropa Nostra je među zvaničnim partnerima inicijative [Novi evropski Bauhaus](https://europa.eu/new-european-bauhaus/index_en) koju je razvila Evropska komisija i regionalni je kopredsedavajući [Mreže za klimatsko nasleđe](https://climateheritage.org/) za Evropu i Zajednicu nezavisnih država Komonvelta.

**Institut Evropske investicione banke**

[Institut Evropske investicione banke](http://institute.eib.org/) (EIB-I) osnovan je u okviru EIB grupe (Evropska investiciona banka i Evropski investicioni fond) da promoviše i podržava društvene, kulturne i akademske inicijative sa evropskim zainteresovanim stranama i širom javnosti. To je ključni stub angažovanja EIB grupe u zajednici i građanstvu. Više informacija na <http://institute.eib.org/>

**Kreativna Evropa**

[Kreativna Evropa](http://ec.europa.eu/programmes/creative-europe/index_en.htm) je program Evropske Unije koji podržava kulturne i kreativne sektore, omogućavajući im da povećaju svoj doprinos evropskom društvu, ekonomiji i životnom okruženju. Sa budžetom od 2,4 milijarde eura za 2021-2027, podržava organizacije u oblasti nasleđa, scenske umetnosti, likovne umetnosti, interdisciplinarnih umetnosti, izdavaštva, filma, televizije, muzike i video igara, kao i desetine hiljada umetnika, kulturne i audiovizuelne profesionalce